               2.9.2016

               FI

               Euroopan unionin virallinen lehti

               C 324/18

         P8_TA(2015)0086
   Viktor Uspaskichin parlamentaarisen koskemattomuuden pidättämistä koskeva pyyntö
   Euroopan parlamentin päätös 25. maaliskuuta 2015 Viktor Uspaskichin parlamentaarisen koskemattomuuden pidättämistä koskevasta pyynnöstä (2014/2095(IMM))
   (2016/C 324/04)

      Euroopan parlamentti, joka

               —

               ottaa huomioon Viktor Uspaskichin koskemattomuuden pidättämistä koskevan, Liettuan oikeusviranomaisten 21. heinäkuuta 2014 välittämän pyynnön, joka liittyy Liettuan tasavallan muutoksenhakutuomioistuimessa vireillä olevaan rikosasiaan ja josta ilmoitettiin täysistunnossa 15. syyskuuta 2014,

               —

               on kuullut Viktor Uspaskichia 24. maaliskuuta 2015 työjärjestyksen 9 artiklan 5 kohdan mukaisesti,

               —

               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7, jäljempänä ”pöytäkirja”, olevan 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,

               —

               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010, 6. syyskuuta 2011 ja 17. tammikuuta 2013 antamat tuomiot (1),

               —

               ottaa huomioon Liettuan tasavallan perustuslain 62 pykälän,

               —

               ottaa huomioon Euroopan parlamentin 7. syyskuuta 2010 tekemän päätöksen (2),

               —

               ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,

               —

               ottaa huomioon oikeudellisten asioiden valiokunnan mietinnön (A8-0061/2015),

               A.

               panee merkille, että Euroopan parlamentin jäsenelle Viktor Uspaskichille on luettu Vilnan alueellisessa tuomioistuimessa tuomio, joka ei ole lainvoimainen;

               B.

               panee merkille, että tämä menettely on nyt vireillä Liettuan tasavallan muutoksenhakutuomioistuimessa;

               C.

               toteaa, että Viktor Uspaskichia vastaan nostetut syytteet eivät liity hänen Euroopan parlamentin jäsenen tehtäviä hoitaessaan ilmaisemiinsa mielipiteisiin tai äänestyksiin, joten pöytäkirjan 8 artiklaa ei sovelleta;

               D.

               ottaa huomioon, että pöytäkirjan 9 artiklassa todetaan, että Euroopan parlamentin istuntojen ajan sen jäsenillä on oman valtionsa alueella kansanedustajille myönnetty koskemattomuus, mutta koskemattomuuteen ei voida vedota, jos jäsen tavataan itse teosta ja että tämä ei estä Euroopan parlamenttia käyttämästä oikeuttaan pidättää koskemattomuus yhden jäsenen osalta;

               E.

               toteaa, että Liettuan tasavallan perustuslain 62 §:n mukaan maan parlamentin (Seimas) jäsentä ei voida saattaa rikosoikeudelliseen vastuuseen tai pidättää eikä hänen vapauttaan voida muuten rajoittaa ilman Seimasin suostumusta;

               F.

               toteaa, että Euroopan parlamentin jäsentä Viktor Uspaskichia vastaan on käynnistetty rikosoikeudellinen menettely ja että häntä syytettiin Vilnan alueellisessa tuomioistuimessa vireillä olevassa oikeudenkäynnissä rikoksista, joita tarkoitetaan Liettuan tasavallan rikoslain 24 §:n 4 momentissa luettuna yhdessä 222 §:n 1 momentin kanssa, 220 §:n 1 momentissa, 24 §:n 4 momentissa luettuna yhdessä 220 §:n 1 momentin kanssa, 205 §:n 1 momentissa ja 24 §:n 4 momentissa luettuna yhdessä 205 §:n 1 momentin kanssa;

               G.

               ottaa huomioon, että Liettuan tasavallan syyttäjäviranomainen pyysi 14. heinäkuuta 2009 pidättämään Viktor Uspaskichin koskemattomuuden edellä kuvatun rikosoikeudellisen menettelyn vuoksi;

               H.

               ottaa huomioon, että Viktor Uspaskichia kuultiin oikeudellisten asioiden valiokunnassa ensimmäisen kerran 27. tammikuuta 2010 työjärjestyksen 9 artiklan mukaisesti, ja että sen jälkeen, kun kaksi oikeudellista seikkaa oli saatu selvitettyä Liettuan viranomaisilta saatujen vastausten perusteella, häntä kuultiin uudestaan oikeudellisten asioiden valiokunnassa 2. syyskuuta 2010, jolloin hän oli tullut kuulluksi kaikilla mahdollisilla tasoilla;

               I.

               ottaa huomioon, että Euroopan parlamentti pidätti Viktor Uspaskichin parlamentaarisen koskemattomuuden 7. syyskuuta 2010 (3);

               J.

               ottaa huomioon, että Viktor Uspaskich pyysi 5. huhtikuuta 2011 parlamentaarisen koskemattomuutensa puolustamista ja esitti muun muassa, että oikeudellisten asioiden valiokunta ei ollut kuullut häntä riittävästi ja että häntä vastaan esitettyjen syytteiden tarkoitusperät olivat poliittiset ja vaikeuttivat hänen edustajantoimeensa kuuluvien tehtävien hoitamista;

               K.

               ottaa huomioon, että Viktor Uspaskich pyysi 11. huhtikuuta 2011 päivätyssä kirjeessään 7. syyskuuta 2010 tehdyn Euroopan parlamentin päätöksen tarkistamista vedoten Wikileaksin esittämiin väitettyihin uusiin tosiseikkoihin, jotka hänen mukaansa osoittivat hänen joutuneen fumus persecutionis -tapauksen kohteeksi;

               L.

               ottaa huomioon, että pyyntö hylättiin, koska väitettyjen uusien tosiseikkojen ei osoitettu liittyvän riittävän läheisesti Viktor Uspaskichille kirjanpitorikoksesta luettuun syytteeseen;

               M.

               ottaa huomioon, että Euroopan parlamentti päätti olla puolustamatta Viktor Uspaskichin parlamentaarista koskemattomuutta (4);

               N.

               ottaa huomioon, että Vilnan alueellinen tuomioistuin totesi Viktor Uspaskichin 12. heinäkuuta 2013 syylliseksi rikoksiin, joita tarkoitetaan Liettuan tasavallan rikoslain 24 §:n 4 momentissa luettuna yhdessä 182 §:n 2 momentin ja 222 §:n 1 momentin kanssa, ja ottaa huomioon, että Viktor Uspaskich tuomittiin neljän vuoden vankeusrangaistukseen rangaistuslaitoksessa;

               O.

               ottaa huomioon, että sekä Viktor Uspaskich että syyttäjäviranomainen ovat hakeneet tuomioon muutosta, minkä johdosta asia, jonka perusteella Viktor Uspaskichin koskemattomuus jo pidätettiin, on nyt käsiteltävänä toisessa oikeusasteessa;

               P.

               ottaa huomioon, että muutoksenhakutuomioistuimessa tarvitaan Euroopan parlamentilta uusi päätös, sillä Liettuan tasavallan perustuslain 62 §:n mukaan maan parlamentin (Seimas) jäsentä ei voida saattaa rikosoikeudelliseen vastuuseen ilman Seimasin suostumusta;

               Q.

               ottaa huomioon, että pöytäkirjan 9 artiklan a kohdan mukaan parlamentin jäsenten koskemattomuuden laajuus ja sisältö heidän kotivaltioidensa alueella määritetään eri kansallisissa oikeusjärjestyksissä;

               R.

               ottaa huomioon, että Viktor Uspaskich väittää syytteen oikeusperustan muuttuneen, ja toteaa, että lainvalvonta- ja oikeusviranomaiset voivat tehdä tällaisia muutoksia, kunhan teko pysyy samana;

               S.

               toteaa, että asiakirjoista käy kuitenkin ilmi, että syytteen sisältö on aina ollut sama;

               T.

               ottaa huomioon Viktor Uspaskichin lausuman, että Euroopan ihmisoikeustuomioistuimessa on vireillä kaksi hänen asiaansa liittyvää menettelyä, ja toteaa, että asiaa selvitettäessä kävi ilmi, että kyseiset menettelyt eivät liity millään tavalla tässä käsiteltävänä olevaan asiaan;

               U.

               ottaa huomioon, että tapauksen voi antaa Euroopan ihmisoikeustuomioistuimen käsiteltäväksi vasta, kun kaikkiin kansallisiin oikeussuojakeinoihin on turvauduttu, ja toteaa, että tämän vuoksi ei ole mahdollista, että Liettuan tasavallan muutoksenhakutuomioistuimessa vireillä olevaa asiaa käsiteltäisiin samanaikaisesti Euroopan ihmisoikeustuomioistuimessa;

               V.

               panee merkille, että Viktor Uspaskich esitti 24. lokakuuta 2014 päivätyssä kirjeessään lisää tosiseikkoja, joilla hän pyrkii osoittamaan joutuneensa fumus persecutionis -tapauksen kohteeksi;

               W.

               panee merkille, että Viktor Uspaskich viittaa Wikileaks-asiakirjoihin uusina todisteina; toteaa, että näihin asiakirjoihin tutustuttiin jo 5. huhtikuuta 2011 käynnistetyn koskemattomuuden puolustamismenettelyn yhteydessä, ja katsoo, että asiakirjat eivät ole todistusvoimaisia eivätkä merkityksellisiä;

               X.

               ottaa huomioon, että tällöin ei pystytty osoittamaan, että väitetyt uudet tosiseikat liittyvät riittävän läheisesti Viktor Uspaskichille kirjanpitorikoksesta luettuun syytteeseen;

               Y.

               katsoo, että fumus persecutionis -tapauksesta ei tämän vuoksi ole esitetty vakuuttavia todisteita ja että rikokset, joista Viktor Uspaskichia syytetään, eivät liity millään tavoin hänen työhönsä Euroopan parlamentin jäsenenä;

               Z.

               toteaa, että koskemattomuuden pidättämistä koskeva päätös ei työjärjestyksen 9 artiklan 7 kohdan mukaisesti ilmaise valiokunnan kantaa jäsenen syyllisyyteen tai syyttömyyteen, sillä tämä kysymys ratkaistaan kansallisessa menettelyssä;

               AA.

               toteaa, että oikeudellisten asioiden valiokunnan tehtävänä ei ole tarkastella koskemattomuusmenettelyjen yhteydessä yksittäisten jäsenvaltioiden oikeusjärjestelmiä;

               1.

               päättää pidättää Viktor Uspaskichin koskemattomuuden;

               2.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Liettuan tasavallan toimivaltaiselle viranomaiselle.

      (1)  Yhteisöjen tuomioistuimen tuomio 12.5.1964, Wagner v. Fohrmann ja Krier, 101/63, ECLI:EU:C:1964:28, yhteisöjen tuomioistuimen tuomio 10.7.1986, Wybot v. Faure ym., 149/85, ECLI:EU:C:1986:310, yhteisöjen ensimmäisen oikeusasteen tuomioistuimen tuomio 15.10.2008, Mote v. parlamentti, T-345/05, ECLI:EU:T:2008:440, yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI: EU:C:2011:543 sekä unionin yleisen tuomioistuimen tuomio 17.1.2013, Gollnisch v. parlamentti, T-346/11, ECLI:EU:T:2013:23.

      (2)  EUVL C 308 E, 20.10.2011, s. 90.

      (3)  EUVL C 308 E, 20.10.2011, s. 90.

      (4)  EUVL C 165 E, 11.6.2013, s. 80.


title: Euroopan parlamentin päätös (EU) 2015/1641, annettu 29 päivänä huhtikuuta 2015, vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2013

text:
               30.9.2015

               FI

               Euroopan unionin virallinen lehti

               L 255/183

      EUROOPAN PARLAMENTIN PÄÄTÖS (EU) 2015/1641,
      annettu 29 päivänä huhtikuuta 2015,
      vastuuvapauden myöntämisestä Euroopan poliisiakatemian talousarvion toteuttamisesta varainhoitovuonna 2013
      EUROOPAN PARLAMENTTI, joka

                  —

                  ottaa huomioon Euroopan poliisiakatemian lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan poliisiakatemian tilinpäätöksestä varainhoitovuodelta 2013 sekä poliisiakatemian vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä poliisiakatemialle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Euroopan poliisiakatemian (CEPOL) perustamisesta ja päätöksen 2000/820/YOS kumoamisesta 20. syyskuuta 2005 tehdyn neuvoston päätöksen 2005/681/YOS (5) ja erityisesti sen 16 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A8-0086/2015),

         1.

            myöntää Euroopan poliisiakatemian johtajalle vastuuvapauden poliisiakatemian talousarvion toteuttamisesta varainhoitovuonna 2013;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan poliisiakatemian johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 51.

         (2)  Ks. alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 256, 1.10.2005, s. 63.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


title: 2013/406/EU: Jäsenvaltioiden hallitusten edustajien päätös, annettu 24 päivänä heinäkuuta 2013 , unionin yleisen tuomioistuimen tuomarin nimittämisestä

text:
               30.7.2013

               FI

               Euroopan unionin virallinen lehti

               L 203/15

         JÄSENVALTIOIDEN HALLITUSTEN EDUSTAJIEN PÄÄTÖS,
   annettu 24 päivänä heinäkuuta 2013,
   unionin yleisen tuomioistuimen tuomarin nimittämisestä
   (2013/406/EU)
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 254 ja 255 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 106 A artiklan 1 kohdan,
   sekä katsovat seuraavaa:

               (1)

               Unionin yleisen tuomioistuimen kolmentoista tuomarin toimikausi päättyy 31 päivänä elokuuta 2013. Olisi nimitettävä uudet tuomarit 1 päivänä syyskuuta 2013 alkavaksi ja 31 päivänä elokuuta 2019 päättyväksi kaudeksi.

               (2)

               On ehdotettu, että Miro PREK valitaan uudelleen tehtäväänsä unionin yleisen tuomioistuimen tuomarina.

               (3)

               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa Miro PREKin soveltuvuudesta unionin yleisen tuomioistuimen tuomarin tehtävään,

         OVAT HYVÄKSYNEET TÄMÄN PÄÄTÖKSEN:
   1 artikla
   Nimitetään Miro PREK unionin yleisen tuomioistuimen tuomariksi 1 päivänä syyskuuta 2013 alkavaksi ja 31 päivänä elokuuta 2019 päättyväksi kaudeksi.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 24 päivänä heinäkuuta 2013.

            Puheenjohtaja

         R. KAROBLIS


Avis juridique important

|

31993D0158

93/158/ETY: Neuvoston päätös, tehty 26 päivänä lokakuuta 1992, sopimuksen tekemisestä kirjeenvaihtona Euroopan talousyhteisön ja Amerikan yhdysvaltojen välille kolmansia maita koskevan yhteisön direktiivin (neuvoston direktiivi 72/462/ETY) ja vastaavien Amerikan yhdysvaltojen lainsäädännön vaatimusten soveltamisesta tuoreen naudanlihan ja sianlihan kauppaan

Virallinen lehti nro L 068 , 19/03/1993 s. 0001 - 0002 Suomenk. erityispainos Alue 11 Nide 21 s. 0085  Ruotsink. erityispainos Alue 11 Nide 21 s. 0085

NEUVOSTON PÄÄTÖS,tehty 26 päivänä lokakuuta 1992,sopimuksen tekemisestä kirjeenvaihtona Euroopan talousyhteisön ja Amerikan yhdysvaltojen välille kolmansia maita koskevan yhteisön direktiivin (neuvoston direktiivi 72/462/ETY) ja vastaavien Amerikan yhdysvaltojen lainsäädännön vaatimusten soveltamisesta tuoreen naudanlihan ja sianlihan kauppaan (93/158/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon neuvoston direktiivin 72/462/ETY, tehty 12 päivänä joulukuuta 1972, terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista (), jäljempänä 'kolmansia maita koskeva yhteisön direktiivi',ottaa huomioon komission päätöksen 87/257/ETY, tehty 28 päivänä huhtikuuta 1987, luettelosta Amerikan yhdysvaltojen laitoksista, jotka on hyväksytty tuomaan tuoretta lihaa yhteisöön (),ottaa huomioon komission ehdotuksen,sekä katsoo, ettäpäätöksen 91/522/ETY 2 artiklan 2 kohdassa tarkoitetun, 7 päivänä toukokuuta 1991 allekirjoitetun kirjeenvaihdon perusteella, komissio ja Amerikan yhdysvaltojen hallitus ovat aloittaneet kolmansia maita koskevan yhteisön direktiivin ja vastaavien Amerikan yhdysvaltojen tuoreen naudanlihan ja sianlihan kauppaa koskevan lainsäädännön vaatimusten vertailun, määrittääkseen ovatko yhteisön ja Amerikan yhdysvaltojen vaatimukset yhtäläiset,tämä vertailu on päättynyt ja se on osoittanut, että yhteisön ja Amerikan yhdysvaltojen lainsäädännön vaatimukset tarjoavat olennaisilta osin vastaavat takeet siitä, että vaaroja terveydelle ei aiheudu,tämän vastaavuuden hyväksymisen takaamiseksi on toivottavaa sopia yhteisestä menettelystä yhteisön ja Amerikan yhdysvaltojen lainsäädännön vaatimusten soveltamiseksi, jotta tuoreen naudanlihan ja sianlihan kauppaa suojeltaisiin ja helpotettaisiin tulevaisuudessa; asiasta on päästy sopimukseen,pantaessa täytäntöön kyseistä menettelyä komissio tekee neuvostolle aiheellisia ehdotuksia kolmansia maita koskevan yhteisön direktiivin osalta,sopimuksen tekemisen ja siinä tarkoitettujen toimenpiteiden täydellisen toteuttamisen välisenä aikana väliaikaiset toimenpiteet tuoretta naudan- ja sianlihaa yhteisöön vievien ylimääräisten laitosten hyväksymiseksi Amerikan yhdysvalloissa ovat tarpeen,jaolisi hyväksyttävä sopimus,ON PÄÄTTÄNYT SEURAAVAA:1 artiklaHyväksytään Euroopan talousyhteisön puolesta kirjeenvaihtona tehty yhteisön ja Amerikan yhdysvaltojen välinen sopimus kolmansia maita koskevan yhteisön direktiivin (neuvoston direktiivi 72/462/ETY) ja vastaavien Amerikan yhdysvaltojen lainsäädännön vaatimusten soveltamisesta tuoreen naudanlihan ja sianlihan kauppaan.Sopimusteksti on tämän päätöksen liitteenä.2 artiklaNeuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti.Tämä päätös julkaistaan Euroopan yhteisöjen virallisessa lehdessä.Tehty Luxemburgissa 26 päivänä lokakuuta 1992.Neuvoston puolesta Puheenjohtaja J. GUMMER() EYVL N:o L 302, 31.12.1972, s. 28. Direktiiviä on muutettu viimeksi asetuksella (ETY) N:o 1601/92 (EYVL N:o L 173, 27.6.1992, s. 13).() EYVL N:o L 121, 9.5.1987, s. 46. Päätöstä on muutettu viimeksi neuvoston päätöksellä 91/522/ETY (EYVL N:o L 283, 11.10.1991, s. 14).


title: 2007/2/EY,Euratom: Neuvoston päätös, tehty 1 päivänä tammikuuta 2007 , tilintarkastustuomioistuimen jäsenten nimittämisestä

text:
               4.1.2007

               FI

               Euroopan unionin virallinen lehti

               L 1/5

      NEUVOSTON PÄÄTÖS,
   tehty 1 päivänä tammikuuta 2007,
   tilintarkastustuomioistuimen jäsenten nimittämisestä
   (2007/2/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 247 artiklan 1, 2 ja 3 kohdan,
   ottaa huomioon Euroopan atomienergiayhteisön perustamissopimuksen ja erityisesti sen 160 b artiklan 3 kohdan,
   ottaa huomioon asiakirjan Bulgarian tasavallan ja Romanian liittymisehdoista ja niiden sopimusten mukautuksista, joihin Euroopan unioni perustuu, ja erityisesti sen 47 artiklan,
   ottaa huomioon Euroopan parlamentin lausunnot,
   sekä katsoo seuraavaa:
   Edellä mainitun liittymisasiakirjan 47 artiklan mukaisesti tilintarkastustuomioistuinta on täydennettävä nimittämällä siihen kaksi uutta jäsentä kuuden vuoden toimikaudeksi,
   ON PÄÄTTÄNYT SEURAAVAA:
   1 artikla
   Nimitetään seuraavat henkilöt tilintarkastustuomioistuimen jäseniksi kuudeksi vuodeksi tämän päätöksen hyväksymispäivästä:

               Nadezhda SANDOLOVA

               Ovidiu ISPIR.

         2 artikla
   Tämä päätös tulee voimaan 1 päivänä tammikuuta 2007.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 1 päivänä tammikuuta 2007.

            Neuvoston puolesta

            Puheenjohtaja

         F.-W. STEINMEIER


Avis juridique important

|

31999D0031

Euroopan keskuspankin päätös, tehty 9 päivänä kesäkuuta 1998, Euroopan keskuspankin pääoman jakoperusteessa käytettävästä kansallisten keskuspankkien prosenttiosuuksien määrittämismenetelmästä (EKP/1998/1)

Virallinen lehti nro L 008 , 14/01/1999 s. 0031 - 0032

EUROOPAN KESKUSPANKIN PÄÄTÖS,tehty 9 päivänä kesäkuuta 1998,Euroopan keskuspankin pääoman jakoperusteessa käytettävästä kansallisten keskuspankkien prosenttiosuuksien määrittämismenetelmästä (EKP/1998/1) (1999/31/EY) EUROOPAN KESKUSPANKIN NEUVOSTO, jokaottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") 29 artiklan,ottaa huomioon Euroopan keskuspankin yleisneuvoston perussäännön 47.2 artiklan mukaisen myötävaikutuksen,sekä katsoo, ettäkomissio on toimittanut jakoperusteen määräämiseen tarvittavat tilastotiedot Euroopan unionin neuvoston 5 päivänä kesäkuuta 1998 päättämien sääntöjen mukaisesti (1),todettuaan perussäännön 29.1 artiklan kirjaimellisen tulkinnan mahdottomaksi Euroopan keskuspankin neuvosto päätti käyttää komission alkuperäisiä (pyöristämättömiä), neljän desimaalin tarkkuudella ilmoitettavia lukuja määritettäessä kansallisten keskuspankkien osuudet ensimmäisessä Euroopan keskuspankin (jäljempänä "EKP") pääomaan sovellettavassa jakoperusteessa, koska näiden alkuperäisten lukujen käyttäminen on täsmällisin ja siten oikeudenmukaisin menetelmä,siinä tapauksessa, että komission prosenttilukujen summa ei ole sata, poikkeama korjataan joko lisäämällä pienimpään osuuteen / pienimpiin osuuksiin nousevassa järjestyksessä 0,0001 prosenttiyksikköä, kunnes saadaan tasan 100 prosenttia, jos alkuperäinen yhteismäärä on ollut alle 100 prosenttia, tai vähentämällä 0,0001 prosenttiyksikköä alenevassa järjestyksessä suurimmasta osuudesta / suurimmista osuuksista, kunnes on saatu tasan 100 prosenttia, jos alkuperäinen yhteismäärä on ollut yli 100 prosenttia,komission toimittamat tiedot tarkistetaan vuoden 1998 lokakuussa,kansallisten keskuspankkien painoarvoa EKP:n jakoperusteessa voidaan muuttaa, jos tarkistetut tiedot aiheuttaisivat vähintään 0,01 prosentin muutoksen kansallisen keskuspankin osuuteen,ON PÄÄTTÄNYT SEURAAVAA:1 artikla Perussäännön 29.1 artiklassa tarkoitetussa jakoperusteessa kansallisten keskuspankkien painoarvot ovat seuraavat:>TAULUKON PAIKKA>2 artikla Jakoperustetta voidaan tarkistaa ennen kolmannen vaiheen alkua, jos komissio toimittaa ennen vuoden 1998 joulukuuta jakoperusteen määräämisessä käytettävät tarkistetut tilastotiedot, jotka aiheuttaisivat kansallisen keskuspankin osuuteen vähintään 0,01 prosentin muutoksen.3 artikla Tämä päätös tulee voimaan taannehtivasti 1 päivänä kesäkuuta 1998.Tehty Frankfurt am Mainissa 9 päivänä kesäkuuta 1998.EKP:n pääjohtajaWillem F. DUISENBERG(1) Neuvoston päätös 98/382/EY, (EYVL L 171, 17.6.1998, s. 33).


title: 2012/508/EU: Neuvoston päätös, annettu 24 päivänä helmikuuta 2011 , Euroopan unionin ja Brasilian liittotasavallan välisen tavallisen passin haltijoiden lyhytaikaista oleskelua koskevan viisumivapaussopimuksen tekemisestä

text:
               21.9.2012

               FI

               Euroopan unionin virallinen lehti

               L 255/3

         NEUVOSTON PÄÄTÖS,
   annettu 24 päivänä helmikuuta 2011,
   Euroopan unionin ja Brasilian liittotasavallan välisen tavallisen passin haltijoiden lyhytaikaista oleskelua koskevan viisumivapaussopimuksen tekemisestä
   (2012/508/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Komissio on neuvotellut Euroopan unionin puolesta Brasilian liittotasavallan kanssa sopimuksen tavallisen passin haltijoiden lyhytaikaista oleskelua koskevasta viisumivapaudesta.

               (2)

               Sopimus allekirjoitettiin Euroopan unionin puolesta 8 päivänä marraskuuta 2010 sillä varauksella, että se tehdään myöhemmin, neuvoston päätöksen 2010/622/EU (1) mukaisesti.

               (3)

               Tällä päätöksellä kehitetään Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (2) mukaisesti. Yhdistynyt kuningaskunta ei sen vuoksi osallistu tämän päätöksen antamiseen, se ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (4)

               Tällä päätöksellä kehitetään Schengenin säännöstön määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (3) mukaisesti. Irlanti ei sen vuoksi osallistu tämän päätöksen antamiseen, se ei sido Irlantia eikä sitä sovelleta Irlantiin,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja Brasilian liittotasavallan välinen sopimus tavallisen passin haltijoiden lyhytaikaista oleskelua koskevasta viisumivapaudesta, jäljempänä ’sopimus’.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja tekee sopimuksen 9 artiklan 1 kohdassa määrätyn ilmoituksen (4).
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä helmikuuta 2011.

            Neuvoston puolesta

            Puheenjohtaja

         PINTÉR S.

      (1)  EUVL L 275, 20.10.2010, s. 3.

      (2)  EYVL L 131, 1.6.2000, s. 43.

      (3)  EYVL L 64, 7.3.2002, s. 20.

      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
   Yhteinen julistus kansalaisille suunnattavasta viisumivapaussopimusta koskevasta tiedotuksesta
   Sopimuspuolet toteavat, että avoimuus on tärkeää Euroopan unionin ja Brasilian kansalaisille, ja sopivat varmistavansa kattavan tiedotuksen viisumivapaussopimuksen sisällöstä ja seurauksista sekä siihen liittyvistä kysymyksistä, kuten viisumivapaan matkustamisen edellyttämistä matkustusasiakirjoista, maantieteellisestä soveltamisalasta, mukaan lukien luettelo Schengenin säännöstöä täysimääräisesti soveltavista jäsenvaltioista, sallitusta oleskelun kestosta ja maahantulon edellytyksistä, mukaan lukien oikeus hakea muutosta kielteiseen päätökseen.
    ---documentbreak---

               21.9.2012

               FI

               Euroopan unionin virallinen lehti

               L 255/4

         Euroopan unionin ja Brasilian liittotasavallan välinen tavallisen passin haltijoiden lyhytaikaista oleskelua koskeva
   VIISUMIVAPAUSSOPIMUS
   EUROOPAN UNIONI, jäljempänä ’unioni’,
   ja
   BRASILIAN LIITTOTASAVALTA, jäljempänä ’Brasilia’,
   jäljempänä yhdessä ’sopimuspuolet’, jotka
   HALUAVAT turvata vastavuoroisuusperiaatteen soveltamisen ja helpottaa matkustamista varmistamalla viisumivapaan maahantulon ja lyhytaikaisen oleskelun kaikkien unionin jäsenvaltioiden ja Brasilian kansalaisille;
   TOISTAVAT sitoumuksensa varmistaa vastavuoroisen viisumivapaan matkustamisen toteutuminen nopeasti ja noudattavat samalla täysimääräisesti parlamentaarisia ja muita sisäisiä menettelyjään;
   PYRKIVÄT kehittämään edelleen ystävällisiä suhteitaan ja lujittamaan läheisiä yhteyksiään;
   OTTAVAT HUOMIOON Yhdistyneen kuningaskunnan ja Irlannin asemasta tehdyn pöytäkirjan sekä Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin,
   OVAT SOPINEET SEURAAVAA:
   1 artikla
   Tarkoitus
   Unionin ja Brasilian kansalaisilla, joilla on voimassa oleva tavallinen passi, on tämän sopimuksen määräysten mukaisesti lupa maahantuloon, kauttakulkuun ja oleskeluun toisen sopimuspuolen alueella ilman viisumia matkailu- tai liiketarkoituksessa siten, että oleskelun kesto on enintään kolme kuukautta kuuden kuukauden jakson aikana.
   2 artikla
   Määritelmät
   Tässä sopimuksessa tarkoitetaan

               a)

               ’jäsenvaltiolla’ mitä tahansa unionin jäsenvaltiota Yhdistynyttä kuningaskuntaa ja Irlantia lukuun ottamatta;

               b)

               ’unionin kansalaisella’ henkilöä, jolla on jonkin a alakohdassa tarkoitetun jäsenvaltion kansalaisuus;

               c)

               ’Brasilian kansalaisella’ henkilöä, jolla on Brasilian kansalaisuus;

               d)

               ’Schengen-alueella’ aluetta, jolla ei ole sisärajoja ja joka käsittää a alakohdassa tarkoitettujen, Schengenin säännöstöä täysimääräisesti soveltavien jäsenvaltioiden alueet;

               e)

               ’Schengenin säännöstöllä’ kaikkia toimenpiteitä, joiden tarkoituksena on henkilöiden vapaan liikkuvuuden varmistaminen alueella, jolla ei ole sisärajoja, yhdessä suoraan niihin liittyvien ulkorajoilla tehtäviä tarkastuksia, turvapaikkaa ja maahanmuuttoa koskevien rinnakkaistoimenpiteiden ja rikollisuuden ehkäisemis- ja torjumistoimenpiteiden kanssa.

         3 artikla
   Soveltamisala
   1.   Tässä sopimuksessa ’matkailu- ja liiketarkoituksella’ tarkoitetaan:

               —

               turismia;

               —

               sukulaisvierailuja;

               —

               liiketoimintamahdollisuuksien selvittämistä, kokouksiin osallistumista, sopimusten allekirjoittamista ja rahoitukseen, liikkeenjohtoon tai hallintoon liittyvää toimintaa;

               —

               kokouksiin, konferensseihin ja seminaareihin osallistumista, edellyttäen, että kyseisestä toiminnasta ei saada palkkiota (muuta kuin oleskelukustannusten korvaaminen joko suoraan tai päivärahana) brasilialaisista tai unionin lähteistä;

               —

               urheilukilpailuihin ja taidekilpailuihin osallistumista edellyttäen, että osallistujat eivät saa minkäänlaista korvausta brasilialaisista tai unionin lähteistä, vaikka osallistujat kilpailisivat palkinnosta, mukaan lukien rahapalkinnot.

         2.   Sopimuksen soveltamisalaan eivät kuulu unionin ja Brasilian kansalaiset, joiden tarkoituksena on harjoittaa toimintaa korvausta vastaan tai työskennellä, harjoittaa tutkimustoimintaa, opiskella taikka osallistua harjoitteluun, sosiaalihuoltoon, teknisen avun antamiseen, lähetystyöhön tai uskonnollisen tai taiteellisen toiminnan harjoittamiseen.
   4 artikla
   Viisumivapautta ja oleskelua koskevat edellytykset
   1.   Tämän sopimuksen mukaista viisumivapautta sovelletaan rajoittamatta maahantulon ja lyhytaikaisen oleskelun edellytyksiä koskevan sopimuspuolten lainsäädännön soveltamista. Jäsenvaltiot ja Brasilia varaavat oikeuden evätä maahantulon ja lyhytaikaisen oleskelun alueellaan, jos yksi tai useampi näistä edellytyksistä ei täyty.
   2.   Unionin kansalaisten, joihin sovelletaan tätä sopimusta, on noudatettava oleskelunsa aikana Brasilian alueella voimassa olevia lakeja ja määräyksiä.
   3.   Brasilian kansalaisten, joihin sovelletaan tätä sopimusta, on noudatettava oleskelunsa aikana kunkin jäsenvaltion alueella voimassa olevia lakeja ja määräyksiä.
   4.   Viisumivapautta sovelletaan riippumatta siitä, mitä kuljetusmuotoa sopimuspuolten kansainväliselle matkustajaliikenteelle avointen rajojen ylittämiseen on käytetty.
   5.   Tämän sopimuksen soveltamisalan ulkopuolelle jääviin viisumiasioihin sovelletaan unionin oikeutta, jäsenvaltioiden kansallista lainsäädäntöä tai Brasilian kansallista lainsäädäntöä, sanotun kuitenkaan rajoittamatta 7 artiklan soveltamista.
   5 artikla
   Oleskelun kesto
   1.   Tätä sopimusta sovellettaessa unionin kansalaiset voivat oleskella Brasilian alueella enintään kolme kuukautta kuuden kuukauden jakson aikana siitä päivästä lukien, jona maan alueelle on tultu ensimmäisen kerran.
   2.   Tätä sopimusta sovellettaessa Brasilian kansalaiset voivat oleskella Schengen-alueella enintään kolme kuukautta kuuden kuukauden jakson aikana siitä päivästä lukien, jona jonkin Schengenin säännöstöä täysimääräisesti soveltavan jäsenvaltion alueelle on tultu ensimmäisen kerran. Tämä kolme kuukautta kuuden kuukauden jakson aikana lasketaan siten, että mahdollista oleskelua jäsenvaltiossa, joka ei vielä sovella täysimääräisesti Schengenin säännöstöä, ei oteta huomioon.
   3.   Brasilian kansalaiset voivat oleskella enintään kolme kuukautta kunkin sellaisen jäsenvaltion alueella, joka ei vielä sovella Schengenin säännöstöä täysimääräisesti, kuuden kuukauden jakson aikana siitä päivästä lukien, jona kyseisen jäsenvaltion alueelle on tultu ensimmäisen kerran, riippumatta Schengen-alueella oleskelun lasketusta kestosta.
   4.   Tämä sopimus ei vaikuta Brasilian ja jäsenvaltioiden mahdollisuuteen pidentää kolmen kuukauden oleskeluaikaa kansallisen lainsäädännön ja unionin oikeuden mukaisesti.
   6 artikla
   Sopimuksen hallinnointi
   1.   Sopimuspuolet perustavat asiantuntijakomitean, jäljempänä ’komitea’.
   Komitea koostuu unionin ja Brasilian edustajista. Euroopan komissio edustaa unionia komiteassa.
   2.   Komitea kokoontuu tarvittaessa jommankumman sopimuspuolen pyynnöstä valvomaan tämän sopimuksen täytäntöönpanoa ja ratkaisemaan sen määräysten tulkinnasta tai soveltamisesta johtuvat riidat.
   7 artikla
   Tämän sopimuksen suhde jäsenvaltioiden ja Brasilian välillä voimassa oleviin kahdenvälisiin viisumisopimuksiin
   Tämä sopimus ei rajoita sellaisten voimassa olevien kahdenvälisten sopimusten tai järjestelyjen soveltamista, joita on tehty yksittäisten jäsenvaltioiden ja Brasilian välillä, siltä osin kuin niiden määräykset koskevat tämän sopimuksen soveltamisalan ulkopuolelle jääviä kysymyksiä.
   8 artikla
   Passien mallikappaleiden vaihto
   1.   Brasilia ja jäsenvaltiot vaihtavat diplomaattiteitse, jos ne eivät ole jo niin tehneet, käytössä olevien tavallisten passiensa mallikappaleet 30 päivän kuluessa tämän sopimuksen allekirjoittamisesta.
   2.   Ottaessaan käyttöön uuden tavallisen passin tai muuttaessaan käytössä olevaa passia, sopimuspuolet toimittavat toisilleen diplomaattiteitse uuden tai muutetun passin mallikappaleen ja yksityiskohtaiset tiedot passin eritelmistä ja sovellettavuudesta viimeistään 30 päivää ennen sen käyttöönottoa.
   9 artikla
   Loppumääräykset
   1.   Sopimuspuolet ratifioivat tai hyväksyvät tämän sopimuksen omia sisäisiä menettelyjään noudattaen, ja sopimus tulee voimaan toisen sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen saattaneensa päätökseen edellä tarkoitetut menettelyt.
   2.   Tämä sopimus on voimassa toistaiseksi, jollei sen voimassaoloa päätetä 5 kohdan mukaisesti.
   3.   Tätä sopimusta voidaan muuttaa sopimuspuolten kirjallisella sopimuksella. Muutokset tulevat voimaan sen jälkeen, kun sopimuspuolet ovat ilmoittaneet toisilleen sitä varten tarvittavien sisäisten menettelyjensä päätökseen saattamisesta.
   4.   Kumpi tahansa sopimuspuoli voi keskeyttää tämän sopimuksen tai sen osan soveltamisen, ja päätös soveltamisen keskeyttämisestä on annettava tiedoksi toiselle sopimuspuolelle viimeistään kaksi kuukautta ennen päätöksen voimaantuloa. Kun keskeyttämiseen johtaneita syitä ei enää ole, soveltamisen keskeyttäneen sopimuspuolen on ilmoitettava tästä välittömästi toiselle sopimuspuolelle.
   5.   Kumpi tahansa sopimuspuoli voi päättää tämän sopimuksen voimassaolon ilmoittamalla siitä kirjallisesti toiselle sopimuspuolelle. Sopimuksen voimassaolo päättyy 90 päivän kuluttua siitä päivästä, jona ilmoitus on tehty.
   6.   Brasilia voi keskeyttää tämän sopimuksen soveltamisen tai päättää sen voimassaolon vain kaikkien unionin jäsenvaltioiden osalta.
   7.   Unioni voi keskeyttää tämän sopimuksen soveltamisen tai päättää sen voimassaolon vain kaikkien jäsenvaltioidensa osalta.

      Tehty Brysselissä kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.
      Съставено в Брюксел на осми ноември две хиляди и десета година.
      Hecho en Bruselas, el ocho de noviembre de dos mil diez.
      V Bruselu dne osmého listopadu dva tisíce deset.
      Udfærdiget i Bruxelles den ottende november to tusind og ti.
      Geschehen zu Brüssel am achten November zweitausendzehn.
      Kahe tuhande kümnenda aasta novembrikuu kaheksandal päeval Brüsselis.
      'Εγινε στις Βρυξέλλες, στις οκτώ Νοεμβρίου δύο χιλιάδες δέκα.
      Done at Brussels on the eighth day of November in the year two thousand and ten.
      Fait à Bruxelles, le huit novembre deux mille dix.
      Fatto a Bruxelles, addì otto novembre duemiladieci.
      Briselē, divi tūkstoši desmitā gada astotajā novembrī.
      Priimta du tūkstančiai dešimtų metų lapkričio aštuntą dieną Briuselyje.
      Kelt Brüsszelben, a kétezer-tizedik év november nyolcadik napján.
      Magħmul fi Brussell, fit-tmien jum ta' Novembru tas-sena elfejn u għaxra.
      Gedaan te Brussel, de achtste november tweeduizend tien.
      Sporządzono w Brukseli dnia ósmego listopada roku dwa tysiące dziesiątego.
      Feito em Bruxelas, em oito de novembro de dois mil e dez.
      Întocmit la Bruxelles la opt noiembrie două mii zece.
      V Bruseli dňa ôsmeho novembra dvetisícdesať.
      V Bruslju, dne osmega novembra leta dva tisoč deset.
      Tehty Brysselissä kahdeksantena päivänä marraskuuta vuonna kaksituhattakymmenen.
      Som skedde i Bryssel den åttonde november tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Федеративна република Бразилия
         Por la República Federativa de Brasil
         Za Brazilskou federativní republiku
         For Den Føderative Republik Brasilien
         Für die Föderative Republik Brasilien
         Brasiilia Liitvabariigi nimel
         Για την Ομοσπονδιακή Δημοκρατία της Βραζιλίας
         For the Federative Republic of Brazil
         Pour la République fédérative du Brésil
         Per la Repubblica federativa del Brasile
         Brazīlijas Federatīvās Republikas vārdā –
         Brazilijos Federacinės Respublikos vardu
         A Brazil Szövetségi Köztársaság részéről
         Għar-Repubblika Federattiva tal-Brażil
         Voor de Federale Republiek Brazilië
         W imieniu Federacyjnej Republiki Brazylii
         Pela República Federativa do Brasil
         Pentru Republica Federativă a Braziliei
         Za Brazílsku federatívnu republiku
         Za Federativno republiko Brazilijo
         Brasilian liittotasavallan puolesta
         För Förbundsrepubliken Brasilien


Avis juridique important

|

32001D0584

2001/584/EY: Neuvoston päätös, tehty 18 päivänä kesäkuuta 2001, sopimuksen tekemisestä Euroopan yhteisön ja Romanian välillä Romanian osallistumisesta Euroopan ympäristökeskuksen ja ympäristöä koskevan Euroopan tieto- ja seurantaverkoston toimintaan

Virallinen lehti nro L 213 , 07/08/2001 s. 0020 - 0020

Neuvoston päätös,tehty 18 päivänä kesäkuuta 2001,sopimuksen tekemisestä Euroopan yhteisön ja Romanian välillä Romanian osallistumisesta Euroopan ympäristökeskuksen ja ympäristöä koskevan Euroopan tieto- ja seurantaverkoston toimintaan(2001/584/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 175 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Euroopan ympäristökeskus sekä ympäristöä koskeva Euroopan tieto- ja seurantaverkosto perustettiin asetuksella (ETY) N:o 1210/90(3).(2) Luxemburgin Eurooppa-neuvosto (joulukuussa 1997) antoi Keski- ja Itä-Euroopan maille mahdollisuuden nopeuttaa liittymistä valmistelevaa strategiaa osallistumalla yhteisön ohjelmiin ja erillisvirastojen toimintaan. Eurooppa-neuvoston päätelmissä määrätään virastojen osalta, että ehdokasvaltiot voivat osallistua yhteisön erillisvirastojen toimintaan tapauskohtaisesti tehtävän päätöksen mukaisesti.(3) Helsingin Eurooppa-neuvosto (joulukuussa 1999) vahvisti, että liittymisprosessi käsittää nyt kaikki 13 ehdokasvaltiota, jotka kuuluvat yhtenäisen puitejärjestelmän piiriin, ja että kaikki ehdokasvaltiot osallistuvat liittymisprosessiin tasavertaisina.(4) Neuvosto valtuutti 14 päivänä helmikuuta 2000 komission käymään neuvotteluja ehdokasvaltioiden osallistumisesta Euroopan ympäristökeskuksen toimintaan. Komissio allekirjoitti neuvottelujen päätösasiakirjan 9 päivänä lokakuuta 2000.(5) Tässä päätöksessä tarkoitettu sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään Euroopan yhteisön puolesta yhteisön ja Romanian sopimus Romanian osallistumisesta Euroopan ympäristökeskuksen ja ympäristöä koskevan Euroopan tieto- ja seurantaverkoston toimintaan.Sopimuksen teksti on tämän päätöksen liitteenä.2 artiklaNeuvoston puheenjohtaja oikeutetaan nimeämään henkilö tai henkilöt, jolla tai joilla on valtuutus tallettaa sopimuksen 18 artiklassa tarkoitettu ilmoitus.3 artiklaTämä päätös julkaistaan Euroopan yhteisöjen virallisessa lehdessä.Tehty Luxemburgissa 18 päivänä kesäkuuta 2001.Neuvoston puolestaPuheenjohtajaM. Winberg(1) EYVL C 120 E, 24.4.2001, s. 227.(2) Lausunto annettu 31. toukokuuta 2001 (ei vielä julkaistu virallisessa lehdessä).(3) EYVL L 120, 11.5.1990, s. 1, asetus sellaisena kuin se on viimeksi muutettuna asetuksella (EY) N:o 933/1999 (EYVL L 117, 5.5.1999, s. 1).


title: EFTAn valvontaviranomaisen päätös N:o 36/16/KOL, annettu 9 päivänä helmikuuta 2016, päätöksen N:o 227/04/KOL kumoamisesta virusperäistä verenvuotoseptikemiaa (VHS) koskevan Islannin aseman osalta [2016/1862]

text:
               20.10.2016

               FI

               Euroopan unionin virallinen lehti

               L 284/35

         EFTAn VALVONTAVIRANOMAISEN PÄÄTÖS
   N:o 36/16/KOL,
   annettu 9 päivänä helmikuuta 2016,
   päätöksen N:o 227/04/KOL kumoamisesta virusperäistä verenvuotoseptikemiaa (VHS) koskevan Islannin aseman osalta [2016/1862]
   EFTAN VALVONTAVIRANOMAINEN, joka
   ottaa huomioon ETA-sopimuksen liitteessä I olevan I luvun 4.1 osan 5a kohdassa tarkoitetun säädöksen (neuvoston direktiivi 2006/88/EY, annettu 24 päivänä lokakuuta 2006, vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta) (1), sellaisena kuin se on mukautettuna ETA-sopimukseen sen pöytäkirjassa 1 olevalla 4 kohdan d alakohdalla ja valvonta- ja tuomioistuinsopimuksen pöytäkirjassa 1 olevan 1 artiklan 2 kohdalla ja 3 artiklalla,
   ottaa huomioon eläinlääkintä- ja kasvinsuojeluasioista vastaavan kollegion jäsenen valtuuttamisesta tekemään tiettyjä päätöksiä kyseisellä alalla 11 päivänä joulukuuta 2013 annetun EFTAn valvontaviranomaisen, jäljempänä ’valvontaviranomainen’, päätöksen N:o 494/13/KOL (asiakirja N:o 683826),
   sekä katsoo seuraavaa:
   Valvontaviranomainen totesi päätöksessä N:o 227/04/KOL Islannin koko manner- ja rannikkoalueen olevan vapaa tarttuvasta vertamuodostavan kudoksen kuoliosta (IHN) ja virusperäisestä verenvuotoseptikemiasta (VHS).
   Islanti ilmoitti 23 päivänä lokakuuta 2015 eläintautien ilmoitusjärjestelmän välityksellä VHS:n puhkeamisesta emokaloina käytettävillä luonnonvaraisilla rasvakaloilla Landnamsholfin alueella. Lisätietoja toteutetuista toimenpiteistä toimitettiin 13 päivänä marraskuuta 2015 päivätyllä kirjeellä (asiakirja nro 780869, IS ref. ANR15110004/20.5).
   Edellä esitetyn perusteella päätöksellä N:o 227/04/KOL tunnustettu Islannin VHS-vapaa asema olisi peruutettava.
   Islannin IHN-tilanteessa ei ole tapahtunut muutoksia.
   Tämän vuoksi on aiheellista kumota päätös N:o 227/04/KOL Islannin VHS-vapaan aseman osalta.
   Tämä päätös on EFTAn eläinlääkintä- ja kasvinsuojelukomitean lausunnon mukainen.
   ON HYVÄKSYNYT TÄMÄN PÄÄTÖKSEN:

               1.

               Päätös N:o 227/04/KOL kumotaan siltä osin kuin on kyse Islannin asemasta virusperäisen verenvuotoseptikemian kannalta.

               2.

               Päätös N:o 227/04/KOL pysyy voimassa siltä osin kuin on kyse Islannin asemasta tarttuvan vertamuodostavan kudoksen kuolion kannalta.

               3.

               Tämä päätös on osoitettu Islannille.

      Tehty Brysselissä 9 päivänä helmikuuta 2016.

            EFTAn valvontaviranomaisen puolesta

         Helga JÓNSDÓTTIR

            Kollegion jäsen

         Carsten ZATSCHLER

            Johtaja

      (1)  EUVL L 328, 24.11.2006, s. 14.


title: Neuvoston päätös (EU) 2016/1877, annettu 17 päivänä lokakuuta 2016, kansainvälisessä maantieliikenteessä toimivien ajoneuvojen miehistöjen työstä tehtyä eurooppalaista sopimusta (AETR) käsittelevässä Yhdistyneiden kansakuntien Euroopan talouskomission asiantuntijaryhmässä ja tieliikenteen työryhmässä Euroopan unionin puolesta esitettävästä kannasta (ETA:n kannalta merkityksellinen teksti)

text:
               22.10.2016

               FI

               Euroopan unionin virallinen lehti

               L 288/49

         NEUVOSTON PÄÄTÖS (EU) 2016/1877,
   annettu 17 päivänä lokakuuta 2016,
   kansainvälisessä maantieliikenteessä toimivien ajoneuvojen miehistöjen työstä tehtyä eurooppalaista sopimusta (AETR) käsittelevässä Yhdistyneiden kansakuntien Euroopan talouskomission asiantuntijaryhmässä ja tieliikenteen työryhmässä Euroopan unionin puolesta esitettävästä kannasta
   (ETA:n kannalta merkityksellinen teksti)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Yhteisöjen tuomioistuin totesi 31 päivänä maaliskuuta 1971 asiassa 22/70 (1), AETR, antamassaan tuomiossa, että kansainvälisessä maantieliikenteessä toimivien ajoneuvojen miehistöjen työ on ala, joka kuuluu unionin yksinomaiseen ulkoiseen toimivaltaan. Tätä toimivaltaa on käytetty sen jälkeen useissa unionin säädöksissä, erityisesti Euroopan parlamentin ja neuvoston asetuksessa (EY) N:o 561/2006 (2) sekä Euroopan parlamentin ja neuvoston asetuksessa (EU) N:o 165/2014 (3). Koska kansainvälisessä maantieliikenteessä toimivien ajoneuvojen miehistöjen työstä tehdyn eurooppalaisen sopimuksen (AETR) (4), jäljempänä ’AETR-sopimus’, kohde kuuluu asetuksen (EY) N:o 561/2006 soveltamisalaan, unionilla on toimivalta neuvotella AETR-sopimuksesta ja tehdä kyseinen sopimus.

               (2)

               Yhdistyneiden kansakuntien Euroopan talouskomissio (UNECE) on perustanut AETR-sopimuksen puitteissa asiantuntijaryhmän, jäljempänä ’asiantuntijaryhmä’. Kyseisellä elimellä on valtuudet laatia ja toimittaa ehdotuksia AETR-sopimuksen, myös sen 22 a artiklan, muuttamiseksi.

               (3)

               Asiantuntijaryhmän seuraava kokous järjestetään 24 päivänä lokakuuta 2016 ja UNECEn tieliikenteen työryhmän, jäljempänä ’työryhmä’, kokous 25 päivänä lokakuuta 2016. Niiden yhteydessä asiantuntijaryhmä ja työryhmä käsittelevät AETR-sopimuksen sopimuspuolten, jäljempänä ’sopimuspuolet’, ehdotuksia, jotka, jos asiantuntijaryhmä ne hyväksyy, saattavat johtaa AETR-sopimuksen muuttamiseen sen jälkeen, kun menettely tällaista muuttamista varten on käynnistetty ja saatettu loppuun. Tällä on Euroopan unionin toiminnasta tehdyn sopimuksen (SEUT) 218 artiklan 9 kohdassa tarkoitettuja oikeusvaikutuksia.

               (4)

               Jotta saavutettaisiin Euroopan laajuinen yhdenmukaistaminen tieliikenteen valvontalaitteiden (ajopiirturien) osalta, on tarpeen ottaa käyttöön yksi ainoa päätöksentekoprosessi. Tässä prosessissa olisi otettava huomioon unionin ja sopimuspuolina olevien kolmansien maiden edut.

               (5)

               AETR-sopimuksen 22 a artiklassa määrätään, että neuvoston asetukseen (ETY) N:o 3821/85 (5) tehtävät digitaalista ajopiirturia koskevat muutokset koskevat automaattisesti kaikkia sopimuspuolia ilman, että järjestetään mitään muodollista kuulemista tai äänestystä. Se, etteivät unionin ulkopuoliset sopimuspuolet osallistu digitaalista ajopiirturia koskevien teknisten eritelmien kehittämis- ja hyväksymisprosessiin, on aiheuttanut tyytymättömyyttä joidenkin tällaisten sopimuspuolten parissa. Komission tiedonannossa ”Digitaalinen ajopiirturi: Etenemissuunnitelma tulevaisuudessa toteutettaville toimille” todetaan, että tämä mekanismi vaarantaa digitaalisen ajopiirturin moitteettoman ja yhdenmukaisen täytäntöönpanon unionin ulkopuolisissa sopimusvaltioissa. Sen vuoksi on unionin etujen mukaista muuttaa digitaalisia ajopiirtureita koskevaa päätöksentekoprosessia ja ehdottaa asiantuntijaryhmässä, että AETR-sopimuksen 22 a artikla kumotaan ja että digitaalisen ajopiirturin teknisten eritelmien muuttamiseen sovelletaan AETR-sopimuksen 22 artiklan 1–3 kohdan mukaista menettelyä.

               (6)

               Kun otetaan huomioon, että digitaalisen ajopiirturin eritelmien muutosten ei pitäisi vaikuttaa AETR-sopimuksen periaatteisiin ja toimintaan, koska niihin olisi tehtävä ainoastaan säännöllisiä päivityksiä tekniikan kehittymisen huomioon ottamiseksi, niiden sopimuspuolten määrää, jotka tarvitaan kyseisten muutosten vastustamiseksi, olisi lisättävä yhdestä kolmasosasta vähintään puoleen.

               (7)

               Unionin liittymiselle AETR-sopimukseen on useita perusteita. Unionilla on ensinnäkin yksinomainen toimivalta kansainvälisessä maantieliikenteessä toimivien ajoneuvojen miehistöjen työn alalla, kuten asiassa 22/70 on vahvistettu. Toiseksi, liittyminen takaisi unionin etujen tehokkaan ajamisen AETR-sopimuksen puitteissa. Lopuksi AETR-sopimukseen ja ehdotettuun päätöksentekoprosessiin liittyvät erityispiirteet ovat perusteita sille, että unionin olisi oltava sopimuspuoli.

               (8)

               AETR-sopimukseen eivät voi sen 14 artiklan mukaisesti liittyä muut elimet kuin UNECEn jäsenvaltiot ja UNECEen neuvonantajiksi hyväksytyt valtiot. Jotta unioni voisi liittyä AETR-sopimukseen, olisi näin ollen ehdotettava 14 artiklan muuttamista siten, että alueellisen yhdentymisen järjestöt voivat liittyä AETR-sopimukseen. Unionin liittymisen AETR-sopimukseen ei pitäisi muodostaa ennakkotapausta unionin liittymisestä mihinkään muuhun kansainväliseen järjestöön tulevaisuudessa.

               (9)

               Kun alueellisen yhdentymisen järjestöt voivat liittyä AETR-sopimukseen, neuvosto voisi hyväksyä komission ehdotuksesta päätöksen unionin liittymisestä AETR-sopimukseen. Jos unionista tulee AETR-sopimuksen sopimuspuoli, neuvoston olisi vahvistettava AETR-sopimuksen elimissä unionin puolesta esitettävät kannat SEUT 218 artiklan 9 kohdan mukaisesti. Vastaavasti komissio toimittaisi neuvostolle ehdotuksen esitettäväksi ja puolustettavaksi unionin kannaksi ja tarpeen mukaan ehdotuksen tekstiksi, josta äänestetään AETR-sopimuksen puitteissa.

               (10)

               AETR-sopimuksen 10 artiklassa määrätään, että asetuksen (ETY) N:o 3821/85 mukaisen ajopiirturin rakenteen, asennuksen, käytön ja testauksen katsotaan täyttävän AETR-sopimuksen vaatimukset. Kyseistä periaatetta sovelletaan kaikkiin ajopiirturin eritelmien muutoksiin riippumatta siitä, onko ne hyväksytty asetuksen (ETY) N:o 3821/85 vai jonkin muun säädöksen perusteella. Se koskee siten asetusta (EU) N:o 165/2014, jolla kumottiin ja korvattiin asetus (ETY) N:o 3821/85, sekä komission täytäntöönpanoasetusta (EU) 2016/799 (6), jossa säädetään tekniset eritelmät uutta älykästä ajopiirturia varten. Näistä syistä AETR-sopimuksen 10 artiklaa olisi muutettava siten, että siihen sisällytetään viittaukset asetukseen (EU) N:o 165/2014 ja täytäntöönpanoasetukseen (EU) 2016/799, joita molempia olisi sovellettava 15 päivästä kesäkuuta 2019.

               (11)

               Lisäksi AETR-sopimuksen liitteeseen olisi lisättävä uusi lisäys, joka sisältää täytäntöönpanoasetuksen (EU) 2016/799 säännökset sekä mahdolliset muut myöhemmät mukautukset tekniikan kehitykseen.

               (12)

               AETR-sopimuksen liitteen lisäyksessä 2 vahvistettua digitaalisten ajopiirtureiden tyyppihyväksyntätodistusta olisi muutettava siten, että sitä voidaan käyttää myös älykkäiden ajopiirtureiden ja niiden osien hyväksyntään.

               (13)

               On näin ollen aiheellista määrittää kanta, joka esitetään unionin puolesta asiantuntijaryhmässä ja työryhmässä,

         ON HYVÄKSYNYT TÄMÄN PÄÄTÖKSEN:
   1 artikla
   1.   Kansainvälisessä maantieliikenteessä toimivien ajoneuvojen miehistöjen työstä tehtyä eurooppalaista sopimusta (AETR) käsittelevässä asiantuntijaryhmässä sekä tieliikenteen työryhmässä unionin puolesta esitettävä kanta on tämän päätöksen lisäyksessä vahvistetun kannan mukainen, ja AETR-sopimuksen sopimuspuolina olevien jäsenvaltioiden on esitettävä se yhdessä unionin etujen mukaisesti.
   2.   Jäsenvaltioiden on annettava ehdotettavat muutokset tiedoksi asiantuntijaryhmälle.
   3.   Edellä 1 kohdassa tarkoitettuun kantaan tehtävistä muodollisista ja vähäisistä muutoksista voidaan sopia ilman, että kantaa muutetaan.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 17 päivänä lokakuuta 2016.

            Neuvoston puolesta

            Puheenjohtaja

         L. SÓLYMOS

      (1)  Yhteisöjen tuomioistuimen tuomio 31.3.1971, komissio v. neuvosto, 22/70, ECLI:EU:C:1971:32.

      (2)  Euroopan parlamentin ja neuvoston asetus (EY) N:o 561/2006, annettu 15 päivänä maaliskuuta 2006, tieliikenteen sosiaalilainsäädännön yhdenmukaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta (EUVL L 102, 11.4.2006, s. 1).

      (3)  Euroopan parlamentin ja neuvoston asetus (EU) N:o 165/2014, annettu 4 päivänä helmikuuta 2014, tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta (EUVL L 60, 28.2.2014, s. 1).

      (4)  EYVL L 95, 8.4.1978, s. 1.

      (5)  Neuvoston asetus (ETY) N:o 3821/85, annettu 20 päivänä joulukuuta 1985, tieliikenteen valvontalaitteista (EYVL L 370, 31.12.1985, s. 8).

      (6)  Komission täytäntöönpanoasetus (EU) 2016/799, annettu 18 päivänä maaliskuuta 2016, ajopiirturien ja niiden osien rakentamista, testaamista, asentamista, käyttöä ja korjaamista koskevan Euroopan parlamentin ja neuvoston asetuksen (EU) N:o 165/2014 täytäntöönpanemisesta (EUVL L 139, 26.5.2016, s. 1).

      LIITE I

         22 artiklan muuttaminen ja 22 a artiklan poistaminen

                  1)

                  Muutetaan 22 artikla seuraavasti:

                              a)

                              Korvataan 22 artiklan 1 ja 2 kohta seuraavasti:
                              ”1.   Tämän sopimuksen liitteen liitteitä 1, 1B, 1C ja 2 voidaan muuttaa tässä artiklassa määrätyn menettelyn mukaisesti.
                              2.   Yhdistyneiden kansakuntien Euroopan talouskomission (UNECE) pääasiallisen tieliikenteen työryhmän on minkä tahansa sopimuspuolen pyynnöstä käsiteltävä ehdotettuja muutoksia tämän sopimuksen liitteen liitteeseen 1, 1B, 1C tai 2.”

                              b)

                              Korvataan 4 kohta seuraavasti:
                              ”4.   Muutos hyväksytään, jos kuuden kuukauden kuluessa muutoksen tiedoksi antamisesta korkeintaan puolet sopimusosapuolten toimivaltaisista viranomaisista ilmoittaa pääsihteerille vastustavansa muutosta.”

                              c)

                              Lisätään 6 kohta seuraavasti:
                              ”6.   Jos tämän sopimuksen liitteen 1B tai 1C muuttamista koskeva ehdotus edellyttää sopimuksen muiden määräysten muuttamista, liitteen 1B tai 1C muutokset eivät voi tulla voimaan ennen päivämäärää, jona muita määräyksiä koskevat muutokset tulevat voimaan 21 artiklan mukaisesti. Jos tällaisessa tapauksessa liitettä 1B tai 1C koskevat muutokset esitetään samaan aikaan sopimuksen muita määräyksiä koskevien muutosten kanssa, ne tulevat voimaan päivänä, joka on seurausta 21 artiklassa esitetyn menettelyn soveltamisesta.”

                  2)

                  Poistetaan 22 a artikla.

      LIITE II

         14 artiklan muuttaminen

      Muutetaan 14 artikla seuraavasti:

                  a)

                  Lisätään seuraava 1 a kohta 1 kohdan jälkeen:
                  ”1 a.   Tämä sopimus on avoinna allekirjoittamista varten myös alueellisen yhdentymisen järjestöille. Tässä sopimuksessa ’alueellisen yhdentymisen järjestöllä’ tarkoitetaan tietyn alueen täysivaltaisten valtioiden perustamaa järjestöä, jolla on toimivaltaa tietyissä tämän sopimuksen alaan kuuluvissa asioissa ja joka on asianmukaisesti valtuutettu allekirjoittamaan sekä ratifioimaan tai hyväksymään tämä sopimus tai liittymään siihen.
                  Sopimuksen sopimuspuolena olevan alueellisen yhdentymisen järjestön edustaja käyttää liitteiden 1, 1B, 1C, 2 ja 3 muuttamiseksi jäsenvaltioidensa ääniä ilman, että niiden on oltava läsnä äänestyksessä.”

                  b)

                  Korvataan 5 kohta seuraavasti:
                  ”5.   Kunkin sellaisen valtion tai alueellisen yhdentymisen järjestön osalta, joka ratifioi tämän sopimuksen tai liittyy tähän sopimukseen tämän artiklan 4 kohdassa tarkoitetun kahdeksannen ratifioimis- tai liittymiskirjan tallettamisen jälkeen, tämä sopimus tulee voimaan 180 päivän kuluttua siitä, kun asianomainen valtio tai alueellisen yhdentymisen järjestön on tallettanut ratifioimis- tai liittymiskirjansa.”

      LIITE III

         10 artiklan muuttaminen

      Korvataan 10 artiklan 3 kohta seuraavasti:

         ”3.   Vuoden 2019 kesäkuun 14 päivään mennessä ensirekisteröityjen ajoneuvojen osalta 20 päivänä joulukuuta 1985 annetun neuvoston asetuksen (ETY) N:o 3821/85 ja tämän sopimuksen liitteen 1B mukaisen valvontalaitteen rakenteen, asennuksen, käytön ja testauksen katsotaan täyttävän tämän sopimuksen vaatimukset.
         Vuoden 2019 kesäkuun 15 päivänä tai sen jälkeen ensirekisteröityjen ajoneuvojen osalta 4 päivänä helmikuuta 2014 annetun asetuksen (EU) No 165/2014 ja tämän sopimuksen liitteen 1C mukaisen valvontalaitteen rakenteen, asennuksen, käytön ja testauksen katsotaan täyttävän tämän sopimuksen vaatimukset.”

      LIITE IV

         Liite 1C
         Komission täytäntöönpanoasetuksen (EU) 2016/799 liite 1C lisätään AETR-sopimuksen liitteen liitteeksi 1C.

      LIITE V

         Tyyppihyväksyntätodistus liitteen 1B/1C mukaisille valmisteille

      Liitteen 2 luku III ”III Tyyppihyväksyntätodistus liitteen 1B mukaisille valmisteille” korvataan seuraavasti:

         ”III   Tyyppihyväksyntätodistus liitteen 1B/1C mukaisille valmisteille
             (1)

         Kun sopimuspuoli on suorittanut hyväksynnän, se myöntää hakijalle tyyppihyväksyntätodistuksen, joka on laadittu jäljempänä esitetyn mallin mukaisesti. Sopimuspuolet ilmoittavat myönnetyistä tyyppihyväksynnistä tai niiden peruutuksista muille sopimuspuolille tämän asiakirjan jäljennöksiä käyttäen.

            Tyyppihyväksyntätodistus liitteen 1B/1C mukaisille valmisteille
             (1)

         Toimivaltaisen viranomaisen nimi
         Ilmoitus koskee (2):
         Tyyppihyväksyntää
         Tyyppihyväksynnän peruuttamista
         valvontalaitteen mallille
         valvontalaitteen osalle (3)

         kuljettajakortille
         korjaamokortille
         yrityskortille
         tarkastajakortille
         Tyyppihyväksyntänumero …

                     (1)

                     Tavaramerkki tai kaupallinen merkki

                     (2)

                     Mallin nimi

                     (3)

                     Valmistajan nimi

                     (4)

                     Valmistajan osoite

                     (5)

                     Päivä, jona hakemus tyyppihyväksyntää varten on esitetty

                     (6)

                     Testauslaboratorio(t)

                     (7)

                     Testausselosteen päiväys ja numero

                     (8)

                     Hyväksymispäivä

                     (9)

                     Tyyppihyväksynnän peruuttamispäivä

                     (10)

                     Valvontalaitteen osan malli(t), jossa/joissa osa on tarkoitettu käytettäväksi

                     (11)

                     Paikka

                     (12)

                     Päiväys

                     (13)

                     Liitteenä seuraavat kuvailevat asiakirjat

                     (14)

                     Huomautuksia (myös sinettien liittäminen vaadittaessa)

               …
         (Allekirjoitus)


title: 2009/357/EY: Komission päätös, tehty 27 päivänä huhtikuuta 2009 , Euroopan tutkimusneuvoston perustamisesta tehdyn päätöksen 2007/134/EY muuttamisesta (ETA:n kannalta merkityksellinen teksti)

text:
               1.5.2009

               FI

               Euroopan unionin virallinen lehti

               L 110/37

      KOMISSION PÄÄTÖS,
   tehty 27 päivänä huhtikuuta 2009,
   Euroopan tutkimusneuvoston perustamisesta tehdyn päätöksen 2007/134/EY muuttamisesta
   (ETA:n kannalta merkityksellinen teksti)
   (2009/357/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta (2007–2013) 18 päivänä joulukuuta 2006 tehdyn Euroopan parlamentin ja neuvoston päätöksen N:o 1982/2006/EY (1) ja erityisesti sen 2 ja 3 artiklan,
   ottaa huomioon Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavasta erityisohjelmasta ”Ideat”19 päivänä joulukuuta 2006 tehdyn neuvoston päätöksen 2006/972/EY (2) ja erityisesti sen 4 artiklan 2 kohdan ja 3 artiklan,
   sekä katsoo seuraavaa:

               (1)

               Seitsemänteen puiteohjelmaan kuuluvan ”Ideat”-erityisohjelman tavoitteena on tukea tutkijalähtöistä tieteen eturintamassa olevaa tutkimusta, jota voidaan harjoittaa kaikilla tieteen, teknologian ja tutkimuksen aloilla tutkijoiden itse valitsemista tutkimusaiheista.

               (2)

               Komissio perusti päätöksellä 2007/134/EY (3) Euroopan tutkimusneuvoston, jäljempänä ’ERC’, jonka avulla ”Ideat”-erityisohjelma pannaan täytäntöön.

               (3)

               Päätöksen 2007/134/EY 1 artiklan mukaan ERC muodostuu riippumattomasta tieteellisestä neuvostosta ja sitä tukevasta erityisestä täytäntöönpanorakenteesta.

               (4)

               Tieteellinen neuvosto koostuu komission nimittämistä arvostetuista tiedemiehistä, insinööreistä ja tutkijoista, jotka toimivat yksityishenkilöiden ominaisuudessa edustamatta minkään ulkopuolisen tahon etuja. Se toimii päätöksen 2007/134/EY 3 artiklassa esitetyn tehtävämäärityksen mukaisesti.

               (5)

               Päätöksen 2007/134/EY 4 artiklan 1 kohdan mukaan tieteellinen neuvosto muodostuu enintään 22 jäsenestä.

               (6)

               Seuraavat kolme tieteellisen neuvoston jäsentä ovat eronneet tehtävästään henkilökohtaisista syistä: Prof. Manuel CASTELLS, Katalonian avoin yliopisto (UOC); Prof. Paul J. CRUTZEN, Kemian Max Planck -instituutti, Mainz; Prof. Lord MAY, Oxfordin yliopisto.

               (7)

               Päätöksen 2007/134/EY 4 artiklan 7 kohdassa säädetään, että jos jäsen eroaa tehtävästään tai kun hänen viimeinen toimikautensa päättyy, komissio nimittää uuden jäsenen.

               (8)

               Päätöksen 2007/134/EY 4 artiklan 6 kohdan mukaan jäsenet nimitetään neljän vuoden toimikaudeksi, joka voidaan uusia kerran, ja heihin sovelletaan rotaatiojärjestelmää, jolla varmistetaan tieteellisen neuvoston työn jatkuvuus.

               (9)

               Päätöksen 2007/134/EY 4 artiklan 4 kohdan mukaan komissio nimittää myöhemmin nimitettävät jäsenet päätöksen liitteessä I esitettyjen periaatteiden ja perusteiden mukaisesti sen jälkeen, kun heidät on valittu tieteellisen neuvoston hyväksymällä riippumattomalla ja avoimella menettelyllä, jonka yhteydessä kuullaan myös tiedeyhteisöä ja annetaan kertomus parlamentille ja neuvostolle. Riippumaton valintalautakunta, jonka kertomus on toimitettu parlamentille ja neuvostolle, on suorittanut kyseisen menettelyn. Valintalautakunta on antanut kolmen uuden jäsenen nimittämiseksi suosituksia, jotka on hyväksytty.

               (10)

               Päätöksen 2007/134/EY 4 artiklan 4 kohdan mukaan uusien jäsenten nimitykset julkaistaan Euroopan parlamentin ja neuvoston asetuksen (EY) N:o 45/2001 (4) mukaisesti,

         ON PÄÄTTÄNYT SEURAAVAA:
   1 artikla
   Nimitetään tämän päätöksen liitteessä mainitut henkilöt Euroopan tutkimusneuvoston tieteellisen neuvoston jäseniksi neljän vuoden toimikaudeksi.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 27 päivänä huhtikuuta 2009.

            Komission puolesta

         Janez POTOČNIK

            Komission jäsen

      (1)  EUVL L 412, 30.12.2006, s. 1.

      (2)  EUVL L 400, 30.12.2006, s. 243, oikaisu EUVL L 54, 22.2.2007, s. 81.

      (3)  EUVL L 57, 24.2.2007, s. 14.

      (4)  EYVL L 8, 12.1.2001, s. 1.

      LIITE

         ERC:N TIETEELLISEN NEUVOSTON UUDET JÄSENET

      Prof. Sierd A.P.L. CLOETINGH, Vrije Universiteit Amsterdam
      Prof. Carlos M. DUARTE, Spanish Council for Scientific Research, Mallorca
      Prof. Henrietta L. MOORE, Cambridgen yliopisto


Avis juridique important

|

31999D0319

1999/319/YUTP: Neuvoston päätös, tehty 10 päivänä toukokuuta 1999, Jugoslavian liittotasavaltaa koskevista rajoittavista lisätoimenpiteistä hyväksytyn yhteisen kannan 1999/318/YUTP täytäntöönpanosta

Virallinen lehti nro L 123 , 13/05/1999 s. 0003 - 0011

NEUVOSTON PÄÄTÖS,tehty 10 päivänä toukokuuta 1999,Jugoslavian liittotasavaltaa koskevista rajoittavista lisätoimenpiteistä hyväksytyn yhteisen kannan 1999/318/YUTP täytäntöönpanosta(1999/319/YUTP)EUROOPAN UNIONIN NEUVOSTO, jokaottaa huomioon neuvoston 10 päivänä toukokuuta 1999 hyväksymän yhteisen kannan 1999/318/YUTP Jugoslavian liittotasavaltaa koskevista rajoittavista lisätoimenpiteistä,sekä katsoo, ettäyhteisen kannan 1999/318/YUTP(1) 1 artiklan 1 ja 2 kohdan täytäntöönpanemiseksi tarvitaan täytäntöönpanoa koskeva neuvoston päätös,ON TEHNYT SEURAAVAN PÄÄTÖKSEN:1 artiklaHenkilöt, joihin yhteisen kannan 1999/318/YUTP 1 artiklassa tarkoitettua maahantulokieltoa sovelletaan, ovat:>TAULUKON PAIKKA>2 artiklaTämä päätös tulee voimaan samana päivänä kuin yhteinen kanta 1999/318/YUTP.3 artiklaTämä päätös julkaistaan virallisessa lehdessä.Tehty Brysselissä 10 päivänä toukokuuta 1999.Neuvoston puolestaH. EICHELPuheenjohtaja(1) Ks. tämän virallisen lehden sivu 1.